Bülent Korkmaz

Bülent Korkmaz (1968-yil 24-noyabrda tugʻilgan), xalq tilida „Buyuk Kaptan“ va „Cengaver“ (Jangchi) laqablari bilan tanilgan. Turkiyaning sobiq professional futbolchisi va Turkiya Superligasining „Çaykur Rizespor“ klubining hozirgi murabbiyi.

Korkmaz klubdagi faoliyati davomida faqatgina bir klub safida harakat qilgan kam sonli futbolchilardan biri hisoblanadi. 1987-yildan 2005-yilgacha boʻlgan vaqt oraligʻida butun faoliyati davomida „Galatasaroy“ safida markaziy himoyachi sifatida oʻynagan, 8 ta Superliga, 6 ta Turkiya kubogi, 5 ta Turkiya Superkubogi gʻolibi boʻlgan. UEFA kubogi va 1 ta UEFA Superkubogi sovrindori.

U Yevropa klublari musobaqalarida 100 dan ortiq oʻyin oʻtkazgan tarixdagi 13-futbolchi hisoblanadi.

Korkmaz Turkiya milliy terma jamoasida 102 marta maydonga tushgan.

 Klubdagi faoliyati 
Korkmaz faoliyatini 1979-yilda Galatasaray Futbol Akademiyasida darvozabon sifatida boshlagan.  U yosh murabbiyining maslahatiga binoan maydondagi rolini himoyachiga oʻzgartirgan.  Unga 16 yoshida Germaniyaning „Bayer Leverkuzen“ klubi tomonidan professional shartnoma taklif qilingan, ammo u Galatasaroyda qolishni afzal koʻrgan va 1987-yilda u asosiy jamoaga qoʻshilgan.

Korkmaz 1988—1989-yilgi UEFA Yevropa kubogining yarim finaliga qadar yetib borgan jamoaning asosiy oʻyinchilaridan biri edi. 2000-yilda Galatasaroy va Arsenal oʻrtasidagi UEFA kubogi finalida u yelkasi chiqib ketdi, ammo Korkmaz oʻyinni tark etishni rad etgan va oʻyinni oxirigacha davom ettirgan. Oʻyinda Galatasaroy qoʻshimcha vaqtdan keyin kubokni qoʻlga kiritgan. Ammo jarohat tufayli Korkmaz UEFA Yevro 2000 musobaqasini oʻtkazib yuborganGalatasaray stars in Turkey squad.

Korkmaz 2001-yil 3-yanvarda Yokogama xalqaro stadionida boʻlib oʻtgan „World Dream“ futbol koʻrgazmasida 2002-yilgi Jahon chempionati mezboni „Yaponiya va Koreya XI“ga qarshi „FIFA XI“ jamoasiga taklif qilingan.

 Xalqaro faoliyati 
Korkmaz 2002-yilgi FIFA Jahon chempionatida uchinchi oʻrinni egallagan va 2003-yilda FIFA Konfederatsiyalar kubogida ham xuddi shunday yakuniy oʻrinni egallagan Turkiya terma jamoasi tarkibida boʻlgan. Korkmaz YEVRO 96da Turkiya sharafini himoya qilgan.

 Murabbiylik faoliyati 
2005-yilning 30-avgustida Korkmaz „Gençlerbirliği SK“ klubigaGençlerbirliği go for Bülent murabbiy yordamchisi etib tayinlangan va oʻsha mavsumda isteʼfoga chiqgan. 2007-yilning yanvarida u Kayseri Erciyessporda bosh murabbiy sifatida shartnoma imzolagan. Korkmaz boshqaruvida Kayseri Erciyesspor 2006\07-yilgi mavsumda Turkiya kubogi finaliga qadar yetib borgan va „Beshiktosh“ga 0:1 hisobida magʻlub boʻlgan. Chempionatda 17-oʻrinni egallab, mavsum oxirida quyi ligaga tushib ketgan.

2009-yilning 23-fevralida Michael Skibbe ketganidan soʻng Korkmaz „Galatasaroy“ bosh murabbiyi etib tayinlangan. 15 ta rasmiy oʻyindan 7 tasida gʻalaba qozonib, 2009-yil iyun oyida klub tomonidan ishdan boʻshatilgan.

2011-yilning 8-noyabrida Yücel Ildiz isteʼfoga chiqarilganidan soʻng, Korkmaz „Karabükspor“ga bosh murabbiy sifatida qoʻshilgan. Jamoani turnir jadvalining 16-pogʻonasidaligida qabul qilib olib mavsumni 12-oʻrinda yakunlashga muvaffaq boʻlgan, bu esa quyi ligaga tushib ketmaslik uchun yetarli boʻlgan. Oʻsha mavsumda „Karabükspor“ klubi tarixida ilk bor 2011\12 yilgi Turkiya kubogida yarim finalga qadar yetib borgan.

2012-yilning 13-noyabrida Korkmaz „Istanbul Büyükshehir Belediyespor“da Karlos Karvalhal oʻrniga murabbiylik kursisini egallagan. Uning shartnomasi 2013-yil 30-mayda jamoasi quyi ligaga tushib ketganidan soʻng oʻzaro bekor qilingan.

 Shaxsiy hayoti 
Korkmaz 1968-yilda Malatyada tugʻilgan. Uning ukasi Mert Korkmaz (1971-yilda tugʻilgan) ham sobiq professional futbolchi, shuningdek, „Galatasaroy“da oʻynagan va Turkiya terma jamoasida 5 marta maydonga tushgan. Korkmaz oilali, 2 ta qizi bor.

 Faoliyat statistikasi 

 Klub 
+KlubMavsumLigaTurkiya kubogiBoshqaQitʼaJamiDivizionOʻyinGolOʻyinGolOʻyinGolOʻyinGolOʻyinGolGalatasaray1987-881. Lig000020—201988-891000030702001989-902100020202501990-913024020—3621991-922732020503631992-932916030504311993-943015130904721994-953116120804721995-962906020203901996-973221120403931997-982917020804611998-992116010203011999-002203100803312000-0127020001514412001-02Süper Lig26300001203832002-033012000603812003-042300000602902004-05130200000150Karyerada jami43015524260102161020

 Xalqaro 
+Terma jamoada yil boʻyicha oʻyin va gollar Milliy terma jamoa YilOʻyin Gol Turkiya 1990 2 0 1991 8 0 1992 8 0 1993 6 1 1994 7 1 1995 11 0 1996 9 0 1997 4 0 1998 0 0 1999 0 0 2000 5 0 2001 4 0 2002 15 1 2003 14 0 2004 7 0 2005 2 0 Jami 102 3

 Yutuqlar 
Turkiya

 FIFA Jahon chempionati uchinchi oʻrin: 2002
 FIFA Konfederatsiyalar kubogi uchinchi oʻrin: 2003-yil

Galatasaroy

 UEFA kubogi : 1999-2000
 UEFA Superkubogi : 2000
 Superliga (8): 1987-88, 1992-93, 1993-94, 1996-97, 1997-98, 1998-99, 1999-00, 2001-02
 Turkiya Kubogi (6): 1990-91, 1992-93, 1995-96, 1998-99, 1999-2000, 2004-05
 TFF Super Kubok : 1988, 1991, 1993, 1996, 1997
 Kansler kubogi : 1990, 1995
 TSYD kubogi (6): 1987-88, 1991-92, 1992-93, 1997-98, 1998-99, 1999-2000

 

Turkum:1968-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Turkiyalik erkak futbolchilar
Turkum:Erkak futbol himoyachilari
Turkum:Galatasaray S.K. futbolchilari
Turkum:Turkiya Super Ligasi futbolchilari
Turkum:UEFA Yevropa Ligasida gʻolib boʻlgan futbolchilar
Turkum:UEFA Yevro 1996 oʻyinchilari
Turkum:FIFA Jahon chempionati 2002 oʻyinchilari
Turkum:FIFA erkaklar markaziy klubi
Turkum:Turkiyalik futbol murabbiylar